runetrust/blame-folketinget-dk huggingface dataset:
Mette Abildgaard (KF), 2017-11-30:
Så Det Konservative Folkeparti kan også støtte det her forslag, som jo er en god reminder om, at det har været hver en time værd, man har hængt i lygtepæle og hængt plakater op for at blive valgt ind i Folketinget, og hver dag, man har frosset med kolde fingre, når man får lov til at komme ind og lave forandringer som det her.
Michael Aastrup Jensen (V), 2014-11-06:
Det var da et interessant privatistindlæg at høre fra en socialdemokratisk kollega, for det er jo ingen hemmelighed – det har man kunnet se i pressen igennem rigtig lang tid – at Venstre har været det parti i Folketinget, som har presset på igennem flere år, for at hestesporten kunne blive stillet frit og blive liberaliseret, så vi kunne få gang i forskellige former for spil, enten en nordisk model med spil eller en anden form for spil, og så man kunne få genereret et stort antal millionindtægter.
Dennis Flydtkjær (DF), 2011-12-21:
Det er en virksomhed, som nu rammes af den sukkerafgift, som er en del af det her lovforslag, og som gør, at den vil få en merudgift på hele 96 mio. kr. eller i bedste fald på 65 mio. kr., hvis man fratager den del, den sælger til eksport.
Camilla Hersom (RV), 2012-10-26:
Jeg kender udmærket spillet sænke flagskibe, men jeg tror nu, at det her vil komme til at sejle meget, meget stolt, og at den tilgang, som er lagt for dagen i det her, er noget, vi kommer til at fortsætte, og som jeg i øvrigt håber på vi kan få et bredt samarbejde om – også på et eller andet tidspunkt, når den ideologiske gas er gået af det.
Orla Østerby (KF), 2020-05-05:
Jeg er rent faktisk opvokset i det, så jeg har respekt for det, og jeg bor derude, hvor det foregår, og der, hvor produktionen er, nemlig i Udkantsdanmark, og jeg synes i stedet for, at ordføreren skulle have den respekt for det, når jeg siger, at miljøet ikke er påvirket af det her på den måde, som det bliver fremstillet, og at vi overholder den lovgivning, der er lagt frem.
Brian Mikkelsen (KF), 1997-11-28:
Så skulle det bare mangle, at hovedparten af denne hæderspris i lighedsmageriets og misundelsens navn ryger direkte i statskassen. Derudover noterer vi os med tilfredshed, at hæderspriser, der ikke kommer fra en mellemstatslig organisation, fortsat vil blive lempeligt beskattet efter ligningslovens § 7 o.
Klaus Hækkerup (S), 2004-10-20:
Så er det sådan, at som en service for hr. Klaus Hækkerup bredte jeg min forklaring ud og gav hr. Klaus Hækkerup indseende i, hvordan sagsbehandlingen har været i mit ministerium, og det vil jeg til enhver tid også gerne gøre, når der stilles både mundtlige og skriftlige spørgsmål.
Margrete Auken (SF), 2002-02-05:
Det, vi beder om, er bare at få et tilsagn om - for så vil vi såmænd i første omgang være tilfredse, og så må vi se, hvordan jagtpengene kommer ind - at Venstre står ved det, man tidligere har sagt, om, at miljøstøtten ikke bliver beskåret ud over, hvad der var blevet truet med under valgkampen.
Lea Wermelin (S), 2019-01-24:
Men altså, også organisationer som Landbrug & Fødevarer og Dansk Skovforening, har jeg noteret mig, tager positivt imod det, som vi diskuterede lige før, nemlig at DN har rakt hånden ud og har sagt, at der selvfølgelig skal være en god dialog, og at det vil de gerne være med til at sikre.
Peder Hvelplund (EL), 2023-03-15:
Nej, men pointen er vel, at der også ligger et politisk signal i det signal, som Danmark sender nu, altså hvor vi på nuværende tidspunkt siger, at vi har haft en restriktiv fortolkning – det synes jeg selv der har været gode grunde til vi har haft – som vi nu bløder op på og siger at vi ikke mere har så meget brug for.
Lea Wermelin (S), 2018-11-01:
Lige nu tror jeg, at der er rigtig mange danskere, som følger med på skatteområdet og bekymrer sig om, hvordan vi sikrer os mod flere skatteskandaler, og mange er med rette rigtig vrede og frustrerede over skandalen med udbytteskat, som vi også har diskuteret så sent som i dag uden for det her lokale, og som er helt uhørt, og vi har også set gentagne eksempler på skattelyskandaler, hvor særlig dem med allermest på kistebunden forsøger at undslå sig at betale den skat, som de skal.
Keld Albrechtsen (EL), 1999-11-16:
Men det, jeg spørger hr. Aage Frandsen om, er, hvordan hr. Aage Frandsen og SF forestiller sig at man fra dansk side på en regeringskonference, som regeringen - klogeligt, vil jeg sige - har forsøgt at fastholde som en smal regeringskonference, skal kunne kræve, at der åbnes for et helt bestemt skattepolitisk forslag om at afskaffe vetoretten på to bestemte områder, som Danmark lige nøjagtig har bestemt, og samtidig fastholde, at alle Prodis forslag om f.eks. social harmonisering slet ikke må komme på dagsordenen. Forstår hr. Aage Frandsen slet ikke, hvad det er for en ild, han leger med?
Liv Holm Andersen (RV), 2014-11-25:
Det er jo også målsætninger, som i hvert fald for nogle af tingenes vedkommende i vid udstrækning har været nogle af komponenterne bag ideen om at lave Danmarks Innovationsfond for på den måde at få et forskningssystem, som så at sige kan række sine grene endnu længere ud på mange forskellige områder.
Line Barfod (EL), 2009-04-03:
Det mener jeg er et kæmpeproblem, og der er behov for, at vi både ser på, hvad vi kan gøre for at hjælpe den syge med hurtigt at få afklaret sin situation og hele sin sociale situation, og hvad vi kan gøre i forhold til arbejdspladsen, for at folk kan blive ved med at have en tilknytning til arbejdsmarkedet.
René Christensen (DF), 2018-09-06:
Nu har vi integrationsydelsen, hvilket er en af de ting, som De Radikale faktisk ønsker at lave om, men hvis det bliver lavet om, bliver vi nødt til at stå nede i Padborg og sikre, at de her mennesker ikke kommer ind i Danmark, for så vil de søge mod Danmark, fordi det bliver et attraktivt land at komme til.
Søren Pape Poulsen (KF), 2018-11-06:
Det er vel meget godt, at vi sådan set står på mål for de godt nok ikke lovgivningsmæssige spilleregler, vi har med hinanden, uanset om man kan spørge, hvad der lige ligger i det i den her situation, og uanset hvordan det er. Man kan ikke nødvendigvis deraf konkludere, hvad der har ligget hos det enkelte parti, hvad angår overvejelserne om, hvor man har flyttet sig i forhold til det, der nu ligger på bordet.
Sofie Carsten Nielsen (RV), 2016-05-03:
Jeg kan ikke finde SF på nogen af de forslag til vedtagelser, der er delt ud, og jeg er jo nødt til at spørge SF's ordfører konkret, om SF også mener, at det er afgørende at sikre, at den ikkevestlige indvandring begrænses – og det er jo i en bred forstand.
Tove Videbæk (KRF), 2002-11-07:
Selvfølgelig kunne det måske være positivt, hvis nuværende førtidspensionister kunne vælge selv, men på den anden side er der jo allerede brugt mange ressourcer på den enkeltes proces. Til fremtidige førtidspensionister vil der blive stillet endnu større krav i selve processen.
Lars Barfoed (KF), 2003-03-27:
Der skal simpelt hen være et udbudsmarked, før det kan have nogen mening at tale om at inddrage private aktører i større grad, og vi Konservative vil følge meget nøje, at der også opstår et sådant marked, og at konditionerne for at byde sig til som privat aktør på dette felt er så optimale som muligt, ikke mindst for de mindre aktører, som kan spille en rolle lokalt og regionalt.
Poul Nyrup Rasmussen (S), 1999-11-17:
Seriøst arbejde handler om, at tingene er grundigt forberedt, og til det har jeg nedsat et ministerudvalg med indenrigsminister Thorkild Simonsen i spidsen, som formentlig i slutningen af denne måned vil komme med det første bud på en forstærket indsats på integrationsområdet. Jeg har så, kan jeg sige til hr. Thulesen Dahls orientering, i dag haft et meget konstruktivt møde med arbejdsmarkedets parter, både fagbevægelsen og arbejdsgiverne på det private arbejdsmarked, og kommunerne og Amtsrådsforeningen.
Lars Boje Mathiesen (NB), 2020-11-18:
Men tilbage til borgerforslaget her: Inden jeg lige besvarer selve borgerforslaget, tror jeg nok, det er en god idé – og jeg har opfordret til det – at man måske sætter sig sammen i UFO eller et eller andet og træffer en beslutning om, hvordan vi håndterer de her borgerforslag herinde i Folketingssalen.
Jeppe Bruus (S), 2016-01-28:
Når vi nu diskuterer demokrati – jeg kan forstå, at demokrati kun er forbeholdt dem, der kan forstå at administrere det, mens de befolkninger, der ikke kan forstå at administrere det, er bedre tjent med en diktator – må jeg høre om to helt basale demokratiske rettigheder som ytringsfrihed og menneskerettigheder: Opfatter Dansk Folkeparti de to som værende universelle, eller er de alene forbeholdt de befolkninger, der kan forstå og administrere at leve i et demokrati?
Dennis Flydtkjær (DF), 2013-02-08:
I forhold til retsbeskyttelsen vil jeg sige, at Enhedslisten jo ikke har noget problem med, at man hænger selskaber ud, med hensyn til om de betaler skat eller ej, eller hvor meget de betaler i skat, og det er ikke engang nogen, som har begået noget kriminelt.
Jeppe Kofod (S), 2020-12-21:
Det er også vigtigt at bruge de internationale fora, vi har, f.eks. FN, og jeg nævnte EU, men også andre fora som Menneskerettighedsrådet i FN, til at holde landene op på de forpligtigelser, de har, herunder også Kina, og det har Danmark faktisk gjort.
Elsebeth Gerner Nielsen (RV), 1999-03-16:
Den ene er at se lidt på det forslag, som Billedkunstudvalget er kommet med i deres betænkning, nemlig at forsøge at lave lokale billedkunstråd, som har en mulighed for dels at fordele midler, dels at rådgive om kunstindkøb og kunstudsmykning i de forskellige regioner af Danmark.
Lisbeth Bech-Nielsen (SF), 2025-02-20:
Nu ved jeg jo, at ordføreren også går meget op i forskning og uddannelse osv. Bekymrer det ikke ordføreren, at vi i hvert fald i Danmark ser det her bratte fald i matematikfærdigheder og læsefærdigheder, nærmest et rendyrket læsehad, fordi koncentrationsevnen simpelt hen ikke er der?
Jan E. Jørgensen (V), 2017-04-20:
Så jeg deler Dansk Folkepartis ønske om – sådan hørte jeg det næsten – at den her separationsperiode, som vi kunne kalde den, som artikel 50 sætter i gang, på 2 år bruges til at finde sammen igen, men jeg tror ikke, at det er så realistisk, desværre.
Zenia Stampe (RV), 2023-12-08:
Så vi støtter alle de fire forslag, som vi nu sambehandler, og det drejer sig bl.a. om at blive klogere på, hvor mange den her problemstilling omfatter, så vi altså får data på det; vi tager også til efterretning, at ministeren også vil imødekomme forslagsstillerne på det her område.
Marcus Knuth (KF), 2021-10-12:
Vi synes, desværre faktisk, at det giver god mening, at unge fra nordiske lande fremover kun kan få dansk statsborgerskab ved erklæring, hvis de er født i deres nordiske hjemland, ikke hvis man – i gåseøjne – bare har fået norsk eller svensk statsborgerskab tildelt ved lov.
Dan Jørgensen (S), 2020-12-21:
Og hvis det skal være et mål, vi kan leve op til, uden at det betyder, at arbejdspladser blot flytter til udlandet, eller at det fører til større ulighed i vores land, så skal der være et noget andet spænd end det, som Klimarådet taler om, som jo faktisk er et, hvor den øverste del af spændet bare er en matematisk formel, der handler om en lineær reduktion uden øje for, hvordan man egentlig skal gøre det.
Karen J. Klint (S), 1998-10-29:
Konventionen kan i en kort udgave siges at være Europarådets konvention for patientrettigheder, for gennem denne konvention fastsættes der minimumstandarder, som hvert land skal opfylde, samtidig med at landene i national lovgivning og praksis kan give større beskyttelse af det enkelte menneske, end konventionen kræver. Vi har her i Danmark - især efter vedtagelsen i juni i år af loven om patienters rettigheder - en omfattende og detaljeret regulering af sundhedsområdet, der på alle områder bortset fra to udfylder konventionens indhold.
Mohammad Rona (M), 2026-01-29:
Men når det drejer sig om nogle af de ting, der bliver nævnt i beslutningsforslaget i forhold til en 10-årsperiode, en anerkendelse af Israel, at man kulegraver hele området, og det at lave en screening, så tror jeg måske også bare for at være helt ærlig – for nu har jeg været i politik længe nok – at det er umuligt at nå inden for indeværende år.
Henning Hyllested (EL), 2012-12-19:
Så sent som den 20. november er der jo kommet et svar, som hedder: Resultatet af drøftelserne med Kommissionen er, at den væsentligste forudsætning for, at der ikke er tale om statsstøtte, er, at der sker en markedsmæssig prissætning af statsgarantien.
Lykke Friis (V), 2010-12-14:
Jeg nævnte så i mit indlæg, at strategien jo er under opdatering, når vi får øje på problemer, hvor indsatsen skal skærpes, når det er værktøjer, der bliver efterspurgt, eller når kommuner så melder tilbage i diverse fora, vi har nedsat, om, at det er her, de mener, at skoen trykker.
Lene Espersen (KF), 2007-12-13:
Onde tunger vil måske også sige, at jo ældre man bliver, desto mere optaget bliver man af ungdommen, men jeg vil i hvert fald sige, at hvis man sidder som dommerfuldmægtig, så sidder man og håndterer en lang række meget komplicerede sager i dagligdagen, og naturligvis er man fuldt ud i stand til at være retsmægler.
Benny Engelbrecht (S), 2014-08-14:
Det er jo sådan set formelt set rigtigt nok, at det virker med tilbagevirkende kraft, fordi enkelte punkter i lovforslaget træder i kraft, inden lovforslaget bliver vedtaget endeligt ved tredjebehandlingen, men lovforslaget har jo altså kun virkning fra det tidspunkt, hvor lovforslaget blev fremsat.
Johs. Poulsen (RV), 2008-04-16:
Sagen er jo bare den, at man i kraft af de indgreb, der nu lægges op til, ikke respekterer det kommunale selvstyre - nu skal vi jo have lovforslagene op i salen senere, så vi får lejlighed til at debattere det nogle gange endnu - fordi man reelt sætter de prioriteringer, som er lavet lokalt, fuldstændig ud af kraft.
Per Clausen (EL), 2010-11-30:
Det har været en spændende debat, som jeg håber rigtig mange mennesker har fulgt med i, for de vil så have fået indblik i, hvilke argumenter man kan ty til, når man søger tilflugt fra tingene og ikke har nogle gode argumenter for det, man gør, eller rettere sagt, når man ikke vil fortælle sandheden om, hvorfor man gør det, man gør.
Poul Nødgaard (DF), 2003-05-23:
Er det, der er sket efter regeringsskiftet, ikke præcis det, at den nuværende regering, hjulpet af Dansk Folkeparti, har fået gennemført nogle ordninger, som betyder - og det er væsentligt for mig, at hr. Stavad vil bekræfte det - at efter at aftalen for 2003 blev indgået med kommunerne, har vi stort set ikke hørt én negativ røst fra det, der hedder Det Skæve Danmarks kommuner.
Jann Sjursen (KRF), 2003-04-03:
De to ting hænger i virkeligheden sammen, og med den tidsangivelse »straks«, der er i beslutningsforslaget, som jeg fuldt ud kan forstå, man lige umiddelbart kan studse over, så siger det jo faktisk også noget om den sammenhæng, der er mellem de to størrelser, at det ene først og fremmest skal på plads, og at det andet selvfølgelig også er vigtigt, for at man kan komme videre med sit liv.
Jens Peter Vernersen (S), 2000-10-24:
om beslutningen i Tyskland om, hvordan afskrivningssatserne skal være, og der sætter man til sammenligning saldoafskrivningssatserne ned fra 30 til 20 pct., altså faktisk længere ned, hvilket betyder, at man i Tyskland får en lavere afskrivning, og man sætter bygningsafskrivningssatserne ned fra 4 til 3 pct. Samtidig vil jeg godt minde om, at man dernede har en selskabsskatteprocent med et gennemsnit på 38,6, altså over det, som vi har i Danmark.
Hans Kristian Skibby (DF), 2011-02-04:
Så er det, jeg siger, at det da ikke giver nogen mening, at man står og puster sig op her i Folketinget og siger, at ih, hvor er man glade for det kommunale selvstyre, når man samtidig, i det samme parti, i øvrigt sammen med både Radikale og SF, går ud og siger, at man vil tvangsregulere omkring økologiske radiser og alt muligt andet.
Morten Messerschmidt (DF), 2020-06-11:
Hvis de danske myndigheder skal rundt i det meste af Mellemøsten for at finde ud af, om der er en færdselsforseelse eller et eller andet, så kan det måske godt være, at den udgift overstiger det, som vi sparer ved at ikke at skulle sende repatrieringsstøtten af sted.
Martin Henriksen (DF), 2009-12-08:
Jeg vil sige, at det godt kan undre, at justitsministeren siger, at Det Konservative Folkeparti og justitsministeren er imod det her forslag, for justitsministeren har jo sådan set selv udtalt til pressen, at det var i overensstemmelse med grundloven, og at justitsministeren ikke kunne forestille sig, at det her skulle være i strid med grundloven.
Lars-Emil Johansen (SIU), 2003-06-03:
Overordnet set har årets politiske begivenheder desværre derfor også med al ønskelig tydelighed understreget, at det langsigtede mål for Grønland, selvstændigheden, nok ikke bør være meget mere langsigtet, end at det må finde sin form og sin vej frem i den nærmeste fremtid, og at den vej nødvendigvis må blive et opgør med Danmarks nuværende grundlov.
Jann Sjursen (KRF), 1999-11-11:
Det synes jeg er et virkelig vigtigt og godt element i det forslag, som regeringen her har fremlagt, som virkelig tager fat om nældens rod, om jeg så må sige, giver de mennesker, som har et regulært problem en hjælpende hånd i forhold til, hvad der er tilfældet i dag, så en varm støtte særlig til den del af lovforslaget, som vi altså vil gå positivt ind i arbejdet med under udvalgsbehandlingen.
Henrik Sass Larsen (S), 2016-05-09:
Jeg synes ikke, det er svært at forstå, at man, når vi nu engang taler om vederlaget i forbindelse med et hverv som aktiv politiker, og det, at man skal have reguleret sine vederlag fremadrettet, lægger sig op ad et gennemsnit i forhold til de folk, der er i beskæftigelse.
Søren Søndergaard (EL), 2002-01-29:
Vi erkendte, at det flertals beslutning har ligget til grund for det arbejde, som er blevet udført, og derfor har vi også stemt hernede i salen for det, der er blevet fremlagt, som har været i overensstemmelse med de retningslinjer, som et flertal har besluttet. Hvis der kan fremdrages eksempler på, at der er blevet fremlagt ting her i salen, som ikke er i overensstemmelse med det flertals beslutning eller ikke har fået en dispensation gennem Indfødsretsudvalget, er det klart, at så vil vi selvfølgelig også fravige denne her principielle indstilling og kunne stemme imod, hvad et flertal måtte mene.
Pernille Skipper (EL), 2020-06-22:
Det er noget af det, som jeg ved at fru Rosa Lund har kæmpet for længe og stadig gør i forhandlingerne omkring det nye politiforlig, nemlig at sørge for, at vi sikrer, at der er uddannelse til vores betjente, sådan at man bliver bevidst om, at diskriminationen findes og kan findes.
Mette Frederiksen (S), 2007-05-16:
De sammenhængende børnepolitikker kan blive et vigtigt instrument til at skabe en bedre socialpolitisk indsats over for nogle af de mest udsatte børn og unge, ligesom de kan bruges til at skabe et bedre lokalmiljø, der både er rummeligt og brugbart over for handicappede børn og unge.
Bendt Bendtsen (KF), 2000-09-06:
Jeg har hidtil forstået på SF's politik, at man var villig til det, men jeg ved altså godt, at der er andre i SF, der har en anden holdning, end formanden har, og det, jeg kan forstå nu, er så, at man mener, man ikke skal følge den økonomiske politik til punkt og prikke, som vi har hørt af hr. Holger K. Nielsen.
Frank Jensen (S), 2001-03-22:
Det er i og for sig tankevækkende, at en af Venstres medforslagsstillere til dette lovforslag den 5. januar, altså blot 5 dage før retten i Korsør afsagde ovennævnte domme, i spørgsmål nr. S 1018 bad mig redegøre for, »hvorfor straflængden på op til 4 års fængsel for menneskesmugling udnyttes så dårligt, som tilfældet er.«
Elisabeth Geday (RV), 2006-10-26:
Så bliver det en papirlov, og vi kan faktisk komme i den situation, når Forbrugerombudsmanden nu får mange nye roller og mange nye opgaver, ikke mindst med en ny markedsføringslov, som på mange områder er meget bred og kræver en fortolkning, at vi risikerer, at der ikke bliver ressourcer tilovers til at udnytte de muligheder, der rent faktisk ligger i lovgivningen.
Helle Bonnesen (KF), 2023-11-03:
Det er i bund og grund forståeligt, at der er det behov, for i mange tilfælde har der været tale om estimerede budgetter og tekniske forudsætninger, så det er fint at give plads til at rydde ordentligt op i sagerne og få udvekslet de data, der skal til, og få rundet af.
Lene Espersen (KF), 2007-02-08:
I anledning af beslutningsforslaget har Justitsministeriet og Beskæftigelsesministeriet kigget nærmere på reglerne om arbejdstid, herunder køretid og pauser i de gældende overenskomster for bybuschauffører. Jeg vil ikke gå i detaljer med overenskomsterne her fra talerstolen, men jeg kan oplyse, at langt størstedelen af landets bybuschauffører har en normal ugentlig arbejdstid på 37 timer og en daglig maksimal arbejdstid på 8 timer 50 minutter, mens et lille mindretal har en daglig maksimal arbejdstid på 9 timer og 15 minutter.
Margrethe Vestager (RV), 2004-04-27:
Det synes jeg vi spilder gode lærerkræfter på, og derfor tror jeg, at vi skal organisere et forløb over 2 år, hvor man måske en gang i kvartalet bruger nogle dage på seminariet sammen med nogle andre, der er nyuddannede, til at overveje, hvad man egentlig har oplevet, hvad det betyder for ens faglighed, men også til, at man kan tage nogle teoretiske moduler, hvis man støder ind i noget og oplever, at hov, det her har man konkret brug for.
Helle Sjelle (KF), 2010-06-16:
Det er en reform, som Arbejdsmarkedskommissionen, Det Økonomiske Råd og OECD alle har anbefalet, og det har de, fordi de ved, at en dagpengereform vil få flere danskere i arbejde, og det er der altså i allerhøjeste grad brug for i fremtiden.
Lise von Seelen (S), 2007-02-21:
Ministeren har jo normalt et meget stort hjerte for frit valg-ordninger og frie muligheder, og vil ministeren ikke give mig ret i, at i dette tilfælde har vi altså at gøre med en dansk borger, som bor på et dansk plejehjem syd for grænsen, og som stort set ikke har nogen valgmuligheder, sådan som reglerne ser ud?
Martin Geertsen (V), 2020-01-16:
Hvis et flertal her i Folketingssalen – det er der ikke noget der tyder på – vælger at kigge positivt på principperne i det her forslag, vil vi selvfølgelig gå konstruktivt ind i drøftelser med regeringen om, hvordan vi kan fremme det her forslag, men også i det udvalgsarbejde det, der kommer, klarlægge de udenlandske erfaringer med henvisningsfri fysioterapi og de erfaringer, som måtte være opsamlet via forsøgsordningen i Region Hovedstaden.
Mona Juul (KF), 2020-09-08:
En ting, som jeg arbejder meget sammen med Enhedslistens udmærkede ordfører om i Erhvervsministeriet, er vilkårene for iværksætteri, og der synes jeg jo, at vi faktisk en gang imellem måske har en lillebitte smule fællesskab mellem Enhedslisten og Konservative i forhold til at skulle gøre noget for de selvstændige, iværksætterne.
Charlotte Dyremose (KF), 2003-12-04:
Det er vigtigt for os Konservative, både når det gælder børn og voksne med sociale problemer, at indsatsen rettes imod at afhjælpe disse problemer, at den psykisk syge kan komme i behandling, og eventuelle børn kan få den nødvendige støtte, at misbrugere kan komme ud af deres misbrug, at forældre så vidt muligt kan hjælpes til at tage vare på deres egne børn, men at barnet, når det går galt, kan få en god og sammenhængende tilværelse i trygge rammer væk fra familien.
Grete Schødts (S), 2002-11-18:
Det skal lyde, som om man udvider helbredstillægget til gavn for pensionisterne, og i realiteten er der faktisk ingen forskel på det, vi kender i dag, hvor man kan søge om et personligt tillæg, og det, lovforslaget indeholder nu, bortset fra at dækningen til 85 pct. i tilskud er en gennemsnitspris, en formuegrænse i husstanden på 53.100 kr. og en masse klausuler som f.eks. hjælp til briller.
Grete Schødts (S), 2002-01-09:
I Socialdemokratiet vil vi ikke stå i vejen for et lovinitiativ, der sikrer, at ægtepar, der selv ønsker det, kan flytte sammen, enten på et plejehjem eller i en ældreegnet bolig, hvor det kun er den ene af ægtefællerne, der er visiteret, og jeg håber, at det var en fortalelse, da ministeren sagde, at ægtepar som par skal visiteres.